text: [{"text_idx": "#000011", "text": "\u201cMangin malipayon ka kag indi magkabalaka kon may suod ka nga kaangtanan sa Dios. Daw pareho bala nga ginahunahuna niya pirme kon ano ang pinakamaayo para sa imo.\u201d\u2014CHRISTOPHER, PAMATAN-ON NGA TAGA-GHANA."}, {"text_idx": "#000012", "text": "\u201cMakita sang Dios ang imo kasubo kag higugmaon ka niya kag talupangdon labaw sa imo ginapangayo.\u201d\u2014HANNAH, 13 ANYOS, ALASKA, U.S.A."}, {"text_idx": "#000014", "text": "Suno sa Biblia, posible kita makatigayon sang suod kag personal nga kaangtanan sa Dios. Ang Biblia nagasiling nga ang Dios nagtawag sa Hebreong patriarka nga si Abraham nga \u201cakon abyan.\u201d (Isaias 41:8) Talupangda man ang pangagda nga mabasa sa Santiago 4:8: \u201cMagpalapit kamo sa Dios, kag magapalapit sia sa inyo.\u201d Gani maathag nga ang suod nga kaangtanan, ang pagpakig-abyan sa Dios, posible gid. Pero bangod di-makita ang Dios, paano kita \u2018makapalapit\u2019 kag mangin suod sa iya?"}, {"text_idx": "#000015", "text": "Para masabat ina nga pamangkot, binagbinaga kon paano nagapakig-abyan ang tawo. Masami nga nagasugod ini sa pagpakilala sang ila ngalan. Dayon, paagi sa pag-istoryahanay pirme parte sa ila panghunahuna kag balatyagon, nagasuod pa gid sila. Mangin malig-on pa gid ini kon manikasog sila sa paghimo sang maayo sa isa kag isa. Pareho man sini ang pagpakigsuod sa Dios. Tan-awon naton kon paano."}, {"text_idx": "#000017", "text": "Ginpakilala sang Dios ang iya kaugalingon sa imo paagi sa pagsiling: \u201cAko si Jehova. Amo ina ang akon ngalan.\u201d"}]